CELEX: 62017CN0315
Language: et
Date: 2017-05-29 00:00:00
Title: Kohtuasi C-315/17: Eelotsusetaotlus, mille on esitanud Juzgado de lo Contencioso-Administrativo de Zaragoza (Hispaania) 29. mail 2017 – Pilar Centeno Meléndez versus Universidad de Zaragoza

14.8.2017   
            
            
               ET
            
            
               Euroopa Liidu Teataja
            
            
               C 269/9
            
         Eelotsusetaotlus, mille on esitanud Juzgado de lo Contencioso-Administrativo de Zaragoza (Hispaania) 29. mail 2017 – Pilar Centeno Meléndez versus Universidad de Zaragoza
   (Kohtuasi C-315/17)
   (2017/C 269/13)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Contencioso-Administrativo de Zaragoza
   
      Põhikohtuasja pooled
   
   
      Kaebaja: Pilar Centeno Meléndez
   
      Vastustaja: Universidad de Zaragoza
   
      Eelotsuse küsimused
   
   
               1.
            
            
               Kas nõukogu 28. juuni 1999. aasta direktiivile 1999/70/EÜ (1) lisatud kokkuleppe artikli 4 lõige 1 oleks kohaldatav horisontaalse ametialase karjääri lisatasule, mida nõuab kaebaja, kuna tegu on töötingimusega, või kas tegu on vastupidi töötasu mõistega, millel on käesolevas kohtumääruses esitatud tunnused ja mis lähtub tasusaaja subjektiivsest staatusest, mis saavutatakse teenistusaastate jooksul vastavalt töö keerukuse ja vastutuse, stabiilsuse, spetsialiseerumise ja erialasuse suurenemise kriteeriumidele?
            
         
               2.
            
            
               Kas, isegi kui vastus eelmisele küsimusele on jaatav, ja kui Euroopa Kohus käsitab kokkuleppe artikli 4 lõikes 1 nimetatud tingimusi töötingimusena, on tegu töötasuerinevusega, mis on objektiivselt õigustatud?
            
         
      (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT 1999, L 175, lk 43; ELT eriväljaanne 05/03, lk 368).